CELEX: 62011CA0397
Language: fi
Date: 2013-05-30 00:00:00
Title: Asia C-397/11: Unionin tuomioistuimen tuomio (ensimmäinen jaosto) 30.5.2013 (Fővárosi Bíróságin (Unkari) esittämä ennakkoratkaisupyyntö) — Erika Jőrös v. Aegon Magyarország Hitel Zrt. (Direktiivi 93/13/ETY — Kuluttajasopimusten kohtuuttomat ehdot — Kansallisen tuomioistuimen viran puolesta suorittama sopimusehdon kohtuuttomuuden tutkinta — Päätelmät, jotka kansallisen tuomioistuimen on tehtävä lausekkeen kohtuuttomuuden toteamisesta)

3.8.2013   
            
            
               FI
            
            
               Euroopan unionin virallinen lehti
            
            
               C 225/8
            
         Unionin tuomioistuimen tuomio (ensimmäinen jaosto) 30.5.2013 (Fővárosi Bíróságin (Unkari) esittämä ennakkoratkaisupyyntö) — Erika Jőrös v. Aegon Magyarország Hitel Zrt.
   (Asia C-397/11) (1)
   
   (Direktiivi 93/13/ETY - Kuluttajasopimusten kohtuuttomat ehdot - Kansallisen tuomioistuimen viran puolesta suorittama sopimusehdon kohtuuttomuuden tutkinta - Päätelmät, jotka kansallisen tuomioistuimen on tehtävä lausekkeen kohtuuttomuuden toteamisesta)
   2013/C 225/12
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Törvényszék (aiemmin Fővárosi Bíróság)
   
      Pääasian asianosaiset
   
   
      Kantaja: Erika Jőrös
   
      Vastaaja: Aegon Magyarország Hitel Zrt.
   
      Oikeudenkäynnin kohde
   
   Ennakkoratkaisupyyntö — Fővárosi Bíróság — Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY (EYVL L 95, s. 29) 7 artiklan 1 kohdan tulkinta — Kansallinen lainsäädäntö, jonka mukaan kansallisen tuomioistuimen toimivalta on rajoitettu niin kutsuttuja vakiosopimuksia tutkittaessa, kun asianosaiset eivät ole nimenomaisesti vaatineet kohtuuttomuuden toteamista — Muutoksenhakuasteena asiaa käsittelevän tuomioistuimen toimivalta tutkia viran puolesta sen arvioitavaksi saatetussa sopimuksessa olevan ehdon kohtuuttomuus, vaikka tätä kysymystä ei ole otettu esiin asiaa ensimmäisessä asteessa käsiteltäessä ja vaikka kansallisten oikeussääntöjen mukaan muutoksenhakua käsitellessään tuomioistuin ei voi ottaa huomioon uusia tosiseikkoja eikä uusia todisteita
   
      Tuomiolauselma
   
   
               1)
            
            
               Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY on tulkittava siten, että kun kansallisella tuomioistuimella, joka käsittelee muutoksenhakutuomioistuimena oikeusriitaa, joka koskee elinkeinonharjoittajan ja kuluttajan välillä mainitun elinkeinonharjoittajan etukäteen laatiman lomakkeen perusteella tehdyssä sopimuksessa olevien ehtojen pätevyyttä, on toimivalta tutkia kansallisten menettelysääntöjen mukaan kaikki ensimmäisessä oikeusasteessa esitetyistä seikoista selkeästi ilmenevät pätemättömyysperusteet ja tarvittaessa määrittää uudelleen todettujen tosiseikkojen perusteella oikeudellinen perusta, johon kyseisten ehtojen pätemättömyyden osoittamiseksi vedotaan, sen on viran puolesta tai määrittämällä uudelleen vaatimuksen oikeudellinen perusta arvioitava mainittujen ehtojen kohtuuttomuutta kyseisen direktiivin arviointiperusteiden nojalla.
            
         
               2)
            
            
               Direktiivin 93/13 6 artiklan 1 kohtaa on tulkittava siten, että kansallisen tuomioistuimen, joka toteaa sopimusehdon kohtuuttomaksi, on yhtäältä odottamatta sitä, että kuluttaja esittää tätä koskevan vaatimuksen, tehtävä tästä toteamuksesta kaikki kansalliseen oikeuteen perustuvat päätelmät sen varmistamiseksi, että kyseinen ehto ei sido tuota kuluttajaa, ja toisaalta arvioitava lähtökohtaisesti objektiivisten perusteiden nojalla, voiko asianomainen sopimus olla olemassa ilman mainittua ehtoa.
            
         
               3)
            
            
               Direktiiviä 93/13 on tulkittava siten, että kansallisen tuomioistuimen, joka on viran puolesta todennut sopimusehdon kohtuuttomaksi, on mahdollisuuksien mukaan sovellettava kansallisia menettelysääntöjään siten, että kyseisen ehdon kohtuuttomuuden toteamisesta tehdään kaikki kansallisen oikeuden perusteella seuraavat päätelmät sen varmistamiseksi, ettei kyseinen ehto sido kuluttajaa.
            
         
      (1)  EUVL C 331, 12.11.2011.